דזשערעד קושנער

קליין|מיט איר מאן דזשערעד קושנער אום פעברואר 2017

דזשאַרעד קאָרי קושנער (אידישער נאמען: יואל חיים; ; געבוירן דעם 10טן יאנואר 1981, ו' שבט תשמ"א) איז אַן אמעריקאנער אידישער ביזנעסמאן, אינוועסטירער און ריעל עסטעיט אנטוויקלער און צייטונג ארויסגעבער, וועלכער איז געווען א הויכער ראטגעבער צו זיין שווער, דאנאלד טראמפ, דער 45סטער פרעזידענט פון די פאראייניגטע שטאטן. קושנער איז דער זון פון דעם געוועזענעם ריעל עסטעיט אנטוויקלער טשאַרלס קושנער און איז פארהייראט מיט איוואַנקאַ טראמפ, פרעזידענט טראמפ'ס טאָכטער און קאָלעגע ראטגעבער. עס הייסט אז טראמפ האט צו אים געהאט דאס מערסטע צוטרוי.

 ביאגראפיע 
קושנער איז דער עלטסטער זון פונעם ביזנעסמאן אמעריקאנער אנטוויקלער, דער ארטאדאקסישער טשארלס קושנער וואס טוט שטיצן מיט זיין רייכטום פיל ישיבות אין ארץ ישראל, און אן אייניקל פון חורבן איבערלעבער וועלכע האבן אימיגרירט אין די פאראײניגטע שטאטן פון נאווארדאק אין בעלארוס אין 1949. ער איז געבוירן געווארן אין ליווינגסטאן, ניו דזשערזי. ער איז אויפגעוואקסן אין אן ארטאדאקסישער פאַמיליע, און האָט געלערנט אין א רעליגיעזער מיטלשול.

ער איז אַ גראַדואנט פון הארווארד אוניווערסיטעט און ניו יארק אוניווערסיטעט.

 געשעפט קאַריערע 
ער איז דער הויפּט באַזיצער פון דער קושנער פירמע, און פון דער וועכנטליכער אויסגאבע ניו יארק אבזערווער.

אין 2004, האָט זיין פֿאָטער טשאַרלעס אָנגעהויבן דינען צוויי יאָר טורמע אורטייל, נאכדעם וואס ער איז געווען קאָנוויקטעד פון שטייער אַרויסדריי, אומלעגאלע נדבֿות און גערעכטיקייט. נאָך דעם, האָט קושנער דזשוניער אָנגעהויבן פירן די משפּחה פֿירמע אויף זײַן אָרט.

אין 2006 האט ער געקויפט די ניו יארק אבזערווער פֿאַר 10 מיליאָן דאָלאַרן.

אין 2007 האט ער געפירט דעם קויפן פון אן אפיס געביידע אויף פיפ עוועניו 666 אין ניו יארק פאר $ 1.8 ביליאן. דאָס איז געווען די גרעסטע קויפן ביז אַ טאָג פון אַ בנין אין די פאַרייניקטע שטאַטן. אין 2008 איז ער אָפיציעל באשטימט געוואָרן אלס CEO פון קושנער פֿירמע.

אין 2014 האָבן קושנער און זיין יינגערער ברודער יושע  אויפגעשטעלט קאדרע (Cadre), אַן אָנליין גרונטייגנס אינוועסטירונג פּלאַטפאָרמע, אין וועלכער דזשארזש סאָראָס האָט אינוועסטירט 250 מיליאָן דאלאר.

אין 2015 האט ער געקויפט 50% פון דעם טיימס סקווער בנין פון אפריקע ישראל, פֿאַר $295 מיליאָן.

 עלטער ראטגעבער צו דער טראַמפּ אַדמיניסטראַציע 
קושנער האָט זיך אייַנגעשלאָסן אין דאנאלד טראמפ'ס קאמפיין גלייך נאכדעם וואָס עס האָט אָנגעזאָגט דעם 16טן יוני 2015 אז ער וועט לויפן אין 2016 פרעזידענט וואלן פארן רעפובליקאנער פארטיי.

אין יוני 2016, האט טראמפ, אויף קושנער'ס רעקאָמענדאציע, אפגעזאגט קארי לעוואנדאווסקי, זיין קאַמפּיין פאַרוואַלטער. פאל מאנפורט איז געווען באשטימט אין זיין אָרט.

אום 20סטן יאנואר 2017, קושנער, צוזאמען מיט סטיוון מילר, איז געווען געהייסן איינער פון פרעזידענט טראַמפּ'ס צוויי שפּיץ ראטגעבער.

דעם 25 סטן מיי 2017, איז באריכטעט געוואָרן אז קושנער איז געווען אונטער אויספארשונג אלס טייל פון אן אויספארשונג איבער רוסישער אריינמישונג אין די אמעריקאנער פרעזידענט וואלן און מעגליכע פארבינדונגען צווישן טראמפ קאמפיין און די רוסישע רעגירונג.

אין פעברואר 2018, האָט דער ספּעציעלן פּראָקוראָר ראבערט מועלער, וועלכער פאָרשן רוסישע אריינמישונג אין די יו.עס. פּרעזידענט־וואלן אין 2016, אָנגעהויבן אונטערזוכן צי קושנער'ס ביזנעס באציאונגען מיט באאמטע אין טערקיי, דער פערסישער איינגאס, רוסלאנד און נאך, האבן געהאט א השפעה אויף דער אויסערן פּאָליטיק פון דער אדמיניסטראציע.
פערזענלעכע לעבן
אין 2007 איז ער א חתן געווארן מיט איוואנקא (יעל) טראמפ, די טאָכטער פון דאנאלד טראמפ. אין יולי 2009 האט זי זיך מגייר געווען, און אום 25סטן אקטאבער 2009 האבן זיי געהייראט. די פּאָר האט דריי קינדער.

קאַטעגאָריע:טראמפ פאמיליע
קאַטעגאָריע:אמעריקאנער ארטאדאקסישע אידן
קאַטעגאָריע:ביזנעסלייט
קאַטעגאָריע:לעבעדיגע מענטשן

קאַטעגאָריע:טראמפ פאמיליע